CELEX: 62010CN0581
Language: el
Date: 2010-12-13 00:00:00
Title: Υπόθεση C-581/10: Αίτηση για την έκδοση προδικαστικής αποφάσεως, την οποία υπέβαλε το Amtsgericht Köln (Γερμανία) στις 13 Δεκεμβρίου 2010 — Emeka Nelson, Bill Chinazo Nelson, Brian Cheimezie Nelson κατά Deutsche Lufthansa AG

5.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/8
            
         Αίτηση για την έκδοση προδικαστικής αποφάσεως, την οποία υπέβαλε το Amtsgericht Köln (Γερμανία) στις 13 Δεκεμβρίου 2010 — Emeka Nelson, Bill Chinazo Nelson, Brian Cheimezie Nelson κατά Deutsche Lufthansa AG
   (Υπόθεση C-581/10)
   2011/C 72/14
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Köln
   
      Διάδικοι στην υπόθεση της κύριας δίκης
   
   
      Ενάγοντες: Emeka Nelson, Bill Chinazo Nelson, Brian Cheimezie Nelson
   
      Εναγόμενη: Deutsche Lufthansa AG
   
      Προδικαστικά ερωτήματα
   
   
               1)
            
            
               Αποτελεί το δικαίωμα αποζημίωσης, το οποίο ρυθμίζεται στο άρθρο 7 του κανονισμού (1), μη αντισταθμιστική αποζημίωση, κατά την έννοια του άρθρου 29, δεύτερο εδάφιο, της Σύμβασης του Μόντρεαλ για την ενοποίηση ορισμένων κανόνων στις διεθνείς αεροπορικές μεταφορές, της 28ης Μαΐου 1999 (στο εξής: Σύμβαση του Μόντρεαλ);
            
         
               2)
            
            
               Ποια είναι η σχέση μεταξύ αφενός του δικαιώματος αποζημίωσης που στηρίζεται, σύμφωνα με την απόφαση του ΔΕΚ της 19ης Νοεμβρίου 2009 (υπόθεση C-402/07), στο άρθρο 7, όταν ο επιβάτης δεν φθάνει στον τελικό προορισμό του σε λιγότερο από τρεις ώρες μετά από την προγραμματισμένη ώρα άφιξής του, και αφετέρου του δικαιώματος αποζημίωσης λόγω καθυστέρησης, το οποίο ρυθμίζεται με το άρθρο 19 της Σύμβασης του Μόντρεαλ, αν ληφθεί υπόψη η απαγόρευση προβολής ορισμένων αξιώσεων την οποία προβλέπει το άρθρο 29, δεύτερο εδάφιο, της Σύμβασης του Μόντρεαλ;
            
         
               3)
            
            
               Πώς συμβιβάζεται το ερμηνευτικό κριτήριο στο οποίο βασίζεται η απόφαση του ΔΕΚ της 19ης Νοεμβρίου 2009 (υπόθεση C-402/07) και το οποίο επιτρέπει την επέκταση του κατά το άρθρο 7 του κανονισμού δικαιώματος αποζημίωσης, ώστε να καλύπτονται και οι περιπτώσεις καθυστέρησης, με το ερμηνευτικό κριτήριο που εφάρμοσε στον κανονισμό το ΔΕΚ με την απόφασή του της 10ης Ιανουαρίου 2006 (υπόθεση C-344/04);
            
         
      (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (Κείμενο που παρουσιάζει ενδιαφέρον για τον ΕΟΧ) — Δήλωση της Επιτροπής (EE L 46, σ. 1).